Το ρηματικό σύστημα στα μολύβδινα ελάσματα της Δωδώνης
Creators: name: Πατσικού, Φωτεινή Γεωργίου
Publisher: name: Aristotle University of Thessaloniki
Year: 2017
Subjects: ρηματικό σύστημα
επιγραφές Δωδώνης
αρχαία ελληνική διαλεκτολογία
verbal system
tablets of Dodona
ancient greek dialectology

description: Σκοπός της παρούσας εργασίας είναι η μελέτη των χρηστηρίων ελασμάτων που έφεραν στο φως οι ανασκαφές του ιερού χώρου της Δωδώνης, και πιο συγκεκριμένα η συστηματική εξέταση του ρηματικού συστήματος όπως αυτό αποτυπώνεται στην πιο ολοκληρωμένη δημοσίευση του υλικού από τους Σ. Δάκαρη, Ι. Βοκοτοπούλου και Α.-Φ. Χριστίδη στο δίτομο έργο Τα χρηστήρια ελάσματα της Δωδώνης των ανασκαφών του Δ. Ευαγγελίδη, το οποίο εκδόθηκε το 2013. Προτάσσεται ένα κεφάλαιο με ιστορικές παρατηρήσεις τόσο για την ευρύτερη περιοχή της Ηπείρου όσο και για τον μαντειακό χώρο της Δωδώνης. Σε αυτό εντάσσεται μία συζήτηση γύρω από το υλικό των ελασμάτων, τη θεματολογία των επιγραφών, το αλφάβητο και ευρύτερα διαλεκτικά ζητήματα της περιοχής. Στο επόμενο κεφάλαιο περνάμε σε πιο εξειδικευμένα ζητήματα, που αφορούν την εξέταση των ρηματικών και ονοματικών ρηματικών τύπων που απαντούν στο corpus. Οι τύποι σχολιάζονται και ταξινομούνται με βάση το θέμα τους, ενεστωτικό, αοριστικό και καταστασιακό και τα επιμέρους επιθήματα που εμφανίζουν, ενώ συγχρόνως πραγματοποιείται διάκριση με βάση την έγκλιση. Στα πλαίσια αυτά επιδιώκεται και μία στατιστική παρουσίαση του ρηματικού υλικού. Στο τρίτο κεφάλαιο πραγματοποιείται μία διαλεκτική προσέγγιση του επιγραφικού υλικού. Δεδομένης της διαλεκτικής ποικιλομορφίας που έχει παρατηρηθεί στις πινακίδες επιλέγονται και σχολιάζονται επιγραφές που παρουσιάζουν τα πιο ιδιάζοντα διαλεκτικά χαρακτηριστικά, αλλά και οι πιο αντιπροσωπευτικές επιγραφές κάθε διαλεκτικής ποικιλίας (βορειοδυτικής δωρικής, αττικής, ιωνικής, βοιωτικής, θεσσαλικής, μακεδονικής και μεικτές επιγραφές). Η εξέταση έχει ως επίκεντρο το ρήμα και τους ονοματικούς τύπους του ρήματος. Η εργασία κλείνει με τα συμπεράσματα, στα οποία μας οδήγησε η εξέταση του ρηματικού συστήματος και με ένα εκτενές παράρτημα, στο οποίο καταχωρίζεται το σύνολο των ρηματικών και ονοματικών τύπων του ρήματος
description: The aim of the present thesis is the study of the lead tablets, which were brought to light by the excavations in the sacred place of Dodona, and more specifically the systematic examination of the verbal system as reflected in the publication of the material by S. Dakari, I. Bokotopoulou and Α.-F. Christidis in the two-volume work Τα χρηστήρια ελάσματα της Δωδώνης των ανασκαφών του Δ. Ευαγγελίδη, published in 2013. The first chapter provides the historical background for both the wider region of Epirus as well as of that of the Dodona oracle. It also includes a brief discussion of the material of the plates, the subject matter of the inscriptions, the alphabet(s) employed, and relevant dialect issues arising from the corpus. In the next chapter we proceed to discuss more specific linguistic issues, dealing with the examination of verbal and nominal forms of verbs. The different forms are commented upon and then classified on the basis of their stem, i.e. present, aorist and stative, as well as on the basis of the individual suffixes they display; a further distinction is made on the basis of mood. In this section, we also attempt a statistical representation of the verbal material. In the third chapter, a dialectal approach of the epigraphic material is made. In view of the dialectal diversity observed in the plates, some inscriptions are selected and commented on by means of the most peculiar dialectal features they display, as well as by means of the most representative inscriptions of each dialect variety (Northwestern Doric, Attic, Ionic, Boeotian, Thessalian, Macedonian and mixed inscriptions). Our discussion focuses on the finite verb and its nominal forms. The thesis concludes with some closing remarks which our examination of the verbal system revealed; there follows an extensive Appendix listing all verbal forms encountered in the corpus and which constituted the basis of our analysis